আলিয়া ভাট
আলিয়া ভাট (; জন্মঃ মার্চ ১৫, ১৯৯৩) একজন ব্রিটিশ-ভারতীয় চলচ্চিত্র অভিনেত্রী। ব্রিটিশ পরিবারে জন্মগ্রহণ করা আলিয়া, চলচ্চিত্রনির্মাতা মহেষ ভাট এবং অভিনেত্রী সোনি রাজদানের কন্যা। ১৯৯৯ সালে তানুজা চন্দ্র পরিচালিত "সংঘর্ষ" চলচ্চিত্রে শিশুশিল্পীর ভূমিকায় অভিনয়ের মাধ্যমে চলচ্চিত্র জগতে তার আত্মপ্রকাশ ঘটে। পরবর্তীকালে একজন প্রাপ্তবয়স্ক অভিনেত্রী হিসেবে সিদ্ধার্থ মালহোত্রা ও বরুণ ধবনের বিপরীতে করন জোহর পরিচালিত রোমান্টিক কমেডি "স্টুডেন্ট অব দ্য ইয়ার" (২০১২) চলচ্চিত্রের মাধ্যমে তিনি নিয়মিত অভিনয় শুরু করেন; যা সে বছরের বক্স অফিস সাফল্য অর্জন করে।
হাম্পটি শর্মা কি দুলহানিয়া
হাম্পটি শর্মা কি দুলহানিয়া (বাংলা: হাম্পটি শর্মার বধূ) হল ২০১৪ সালের হিন্দি প্রেমের হাস্যরসাত্মক ছবি, যেটি রচনা ও পরিচালনা করেছেন শশাঙ্ক খাইতান এবং প্রযোজনা করেছেন করন জোহর. এটির মূল চরিত্রে হাম্পটি শর্মা হিসেবে বরুণ ধবন এবং কাবিয়া প্রতাপ সিং হিসেবে আলিয়া ভাট অভিনয় করেন। "এইচএসকেডি" ১১ জুলাই ২০১৪ সালে মুক্তি লাভ করে এবং বক্স অফিসে সাফল্য লাভ করে।